દેવાદાર શેઠ પ્રતાપરાય (સિદ્ધાર્થ રાંદેરિયા) હજી પણ ભૂતપૂર્વ જાહોજલાલીના નશામાં મહાલે છે. પરિવારની જુઠી શાન ખરડાય નહીં તે માટે તેઓ રજવાડી ઠાઠ-માઠ છોડવા તૈયાર નથી. કર્જથી મુક્ત થવા તેઓ લેણદાર દિવાન પરિવારના શ્રીમંત નબીરા વિક્રમ સાથે તેમની પુત્રીના લગ્ન કરવા માગે છે. વિક્રમ મધ્યમ વર્ગીય પરિવારની કુસુમ સાથે પરણવા માગે છે. જ્યારે પ્રતાપરાયને આ વાતની જાણ થાય છે, તેઓ લગ્ન અટકાવવા માટે ષડયંત્ર રચે છે. આ પેતરો તેમને જ ભારી પડે છે. તેમનો પુત્ર કુસુમ સાથે પ્રભુતામાં પગલા પાડે છે. તેમનું ઘર ‘ગરીબ’ પુત્ર-વધુ અને શ્રીમંતાઈના વહેમમાં જીવતા સસરા વચ્ચે વાદ-વિવાદનું કેન્દ્ર બની જાય છે.